Správa zo zahraničnej pracovnej cesty

1.	Účastníci ZPC:

Titul, meno a priezvisko:	Ing. Andrea Chudíková 	
Pracovisko:	Ministerstvo školstva, vedy, výskumu a športu SR, Stromová 1, 813 30 Bratislava	
Pracovné zaradenie:	štátny radca	
Znalosť jazykov:	Aj,  Rj
	
2.	Zahraničná pracovná cesta:
Štát:	Ruská federácia	
Mesto:	Moskva	
Vykonaná v doch:	22.10. – 26.10.2013 	
Prijímajúca organizácia:	Ministerstvo školstva a vedy Ruskej federácie	
Účel cesty:	Seminár o mládežníckej politike zameraný na posilnenie spolupráce medzi Ruskou federáciou a členskými krajinami Rady Európy.	
Spôsob financovania:	cestovné a pobytové náklady hradila Rada Európy	
3.	Rámcový program pobytu:
22.10.2013	Prílet do Moskvy;	
23. – 25.10.2013
26.10.2013	Seminár o mládežníckej politike v Ruskej federácii
Odlet do Bratislavy	
4.	Stručný priebeh rokovaní
Seminár o mládežníckej politike bol zameraný na posilnenie spolupráce medzi Ruskou federáciou (ďalej len „RF“) a členskými krajinami Rady Európy (ďalej len „RE“) prostredníctvom výmeny skúseností.
Účastníkmi seminára boli zástupcovia ministerstiev členských krajín RE, členovia poradného výboru RE, členovia európskych mládežníckych mimovládnych organizácií a pracovníci s mládežou RF. Seminár prebiehal formou pracovných skupín a panelových diskusií, cieľom ktorých bolo predstaviť mládežnícku politiku členských štátov RE, spoznať mládežnícku politiku RF a naplánovať spoločné aktivity medzi RF a RE na rok 2014. 
Hlavné priority mládežníckej politiky RF sú  zahrnuté v stratégii pre mládež na roky  2006-2016, ktorá nastavuje priority pre národný rozvoj politiky mládeže v nadchádzajúcom desaťročí, a je zameraná na podporu účasti mladých ľudí na národných projektoch, na ohrozené skupiny  mladých ľudí a ich sociálnu integráciu. Stratégia definuje vekové rozpätie pre "mladých ľudí" od 14 a 30 rokov; jej opatrenia sú zamerané hlavne na mládež zo  sociálne znevýhodnených skupín, ako aj na mladé rodiny. Stratégia taktiež definuje hlavné ciele, ktoré majú rozvinúť potenciál mladých ľudí v súlade s potrebami a záujmami krajiny. 

V súčasnej dobe existuje rámcovú dohoda o spolupráci medzi odborom mládeže Rady Európy a Ministerstvom školstva a vedy Ruskej federácie, v ktorom sú uvedené spoločné aktivity organizované oboma stranami:
–	Semináre pre členov mládežníckych parlamentov a mladých lídrov z RF a členských krajín RE;
–	Medzinárodný tábor mládeže v Kaluge so zameraním na medzikultúrny dialóg;
–	školenia „50/50“ pre členov mládežníckych organizácií a štátnych úradníkov zapojených do tvorby politiky mládeže;
–	Spoločné vzdelávacie aktivity, workshopy a školenia súvisiace s prioritami Rady Európy.

Pani Mara Georgescu (poradca pre vzdelávanie, Rada Európy) informovala účastníkov 
o aktivitách, ktoré sa budú konať v roku 2014 v rámci programu spolupráce medzi RE 
a RF v oblasti mládeže. Zmienila sa, že RE plánuje spustiť preklad návodu manuálu 
na výchovu k ľudským právam "Kompas -2012" do ruštiny.  Seminár „50/50“ sa bude konať v RF v júni 2014.  Medzinárodný tábor "Dialóg" bude realizovaný v Kaluge v júli 2014. Ďalšie činnosti plánované pre rok 2014: školenie zamerané na vzdelávanie v téme ľudských práv, Fórum pre vzájomné porozumenie na Kaukaze, aktivity v kampani „Bez nenávisti na internete“, semináre pre členov mládežníckych parlamentov,  Youth Peace Camp. Výskum zameraný na participáciu mládeže a správa o vyhodnotení štátnej politiky mládeže sú plánované v priebehu roka 2014.
5.	Prehľad prinesenej dokumentácie
Dokumentácia zo stretnutia je uložená na OM MŠVVaŠ SR. 

6.	Prínos ZPC

Hľadať možnosti pre slovenské  mládežnícke organizácie na zapájanie sa do plánovaných aktivít v rámci spolupráce RF a RE.

7.	Spôsob zverejnenia výsledkov

Správa zo ZPC bola zaslaná sekcii medzinárodnej spolupráce MŠVVaŠ SR, ktorá ju zverejní na internetových stránkach MŠVVaŠ SR.
Súhlasím so zverejnením správy na internete.

Dátum: 10.12.2013

Správu vypracovala:	Andrea Chudíková		 

             
Správu schválila:	Mgr. Eva Masárová, R OM